title: Yona eluxa ke Pickwick (suterot)
text: Bagaliaf Samuel Pickwick is rijay dem yon diveavaf glastedik koe yona atedafa stuva munestena ko « Yona kaikiawalkafa Eluxa ke Pickwick Boxo » blid. Aname bat « gradilik va eyuca », dem yon koredik reduyun male yon aluk zovdayan ta skultasanegara ( bruca ke Sam Weller kwik va belisikeem davon brostayar ) ginsa gepoyter. Koe bat saipaf grabom tugrupenayas va Dickens, malyopara va libura is flint nope boza is volmalyaceem zo koinker. Seltafa lingera koe « David Copperfield » blirizvaf berpot ( 1849 ) va lopizaf kom naritir.